ኢየሩሳሌም ነጋሽ በተጨዋችነት ዘመኗ ካጋጠማት ጉዳት በኋላ ወደ እግር ኳስ ስፖርት ለመመለስ የወሰነችው በ2007 ዓ.ም ላይ ሲሆን ለመጫወት አልነበረም፡፡ በአሰልጣኝነት ለመስራት ነበር፡፡ ስለዚህም የአሰልጣኝነት ኮርሶች መውሰድ ጀመረች። በ2008 ዓ.ም ላይ በአሰልጣኝነት የ “ሲ” ላይሰንስ አገኘች፡፡ ወዲያውኑም በኢትዮጵያ ቡና የሴቶች ክለብ ዋና ረዳት ሆና በአሰልጣኝነት መስራት ጀመረች፡፡ 2009 ዓ.ም ሲገባ ደግሞ የኢትዮጵያ ቡና ሴቶች ቡድን ዋና አሰልጣኝ ሆና ተሾመች፡፡ በተመሳሳይ ወቅትም በኢትዮጵያ ሴቶች ብሄራዊ ቡድን የስልጠና ቡድን የመሳተፍ ዕድል ተፈጠረላት፡፡ ለመጀመሪያ ጊዜ በተካሄደው የሴካፋ የሴቶች ሻምፒዮና ላይ ሉሲዎቹ በተሳተፉበት ወቅት ሲሆን የዋና አሰልጣኝ መሰረት ማኔ ረዳት ሆና በምክትል አሰልጣኝነት በመስራት 3ኛ ደረጃ ማግኘት ችለዋል፡፡
